***CONCURSUL NAŢIONAL DE CREAŢIE LITERARĂ/ESEU”MIHAI EMINESCU”***

***ediţia a V-a, 15 ianuarie 2014***

***REGULAMENT DE PARTICIPARE:***

**Concursul va cuprinde două secțiuni:**

1. **creație literară** : **poezie, proză**
2. **eseu** cu tema: ***Interferențe eminesciene în literatura română și în literatura universală / Eminescu – între mitizare şi denigrare?,*** *având ca repere unul dintre următoarele citate critice:*
3. “**Oda ( în metru antic )** care a avut ca punct de plecare - cel puţin în planul formei - odele lui Horaţiu, exprimă aceeaşi sete de linişte, de lipsă de zbucium:

“Piară-mi ochii tulburători din cale,

Vino iar în sân, nepăsare tristă”.

Ataraxia horaţiană îşi găseşte drept echivalent eminescian”nepăsarea tristă”. “ Ştefan Cucu, *Actualitatea anticilor. Ecouri ale Antichităţii greco-latine în cultura română şi universală*, vol.I , Editura Poligraf- Constanţa, 1994

1. “ Ca şi în **Singurătate**, de peste câţiva ani, se presimte deja recluziunea bacoviană, tonul acela al intimităţii tulburate doar de iluzia apariţiei iubitei:

*În odaie prin unghere
S-a țesut păinjeniș
Și prin cărțile în vravuri
Umblă șoarecii furiș.

În această dulce pace
Îmi ridic privirea-n pod
Și ascult cum învelișul
De la cărți ei mi le rod.

Ah! de câte ori voit-am
Ca să spânzur lira-n cui
Și un capăt poeziei
Și pustiului să pui!

Dar atuncea, greeri, șoareci,
Cu ușor-măruntul mers,
Readuc melancolia-mi,
Iară ea se face vers.

Câteodată... prea arare...
A târziu când arde lampa,
Inima din loc îmi sare
Când aud că sună cleampa...

Este Ea. Deșarta casă
Dintr-o dată-mi pare plină…”*

 ( Nicolae Manolescu*, Istoria critică a literaturii române.5 secole de literatură*, Editura Paralela 45, Piteşti, 2008)

1. „S-au făcut progrese foarte mari în studierea operei lui Eminescu, s-a ajuns la un nivel foarte înalt. S-a spus aproape tot ceea ce se putea spune, deşi se mai poate spune încă foarte mult, dar asta este prima impresie. Singurul lucru cu care eu nu sunt de acord este o prea mare îndepărtare a eminescologiei de însuşi textul eminescian. Sunt multe filosofări pe marginea textelor lui Eminescu sau comentarii asupra comentariilor referitoare la alte comentarii prilejuite de Eminescu. Sunt eseişti care nu mai au răbdare să citească textul lui Eminescu, mulţumindu-se cu ce s-a scris despre Eminescu. Este o dovadă de glorie a Poetului.(…) Mulţi oameni sunt influenţaţi de Eminescu fără să-l fi citit anume. Mulţi au aflat din valuri de trăire, de la alţii, de dinaintea lor, care ajung până la ultimele generaţii.
Ar fi foarte bine totuşi să-l citim din nou pe Eminescu.” (Alex Ştefănescu, *România literară*, numărul 6, 2013, *SUB CONSTELAŢIA GENIULUI EMINESCIAN - Zoe Dumitrescu-Buşulenga şi triada volumelor închinate lui Eminescu Devoţiune şi acuitate exegetică* )
2. „ Sublimarea pasiunii şi idealizarea femeii ating gradul cel mai înalt în *Atât de fragedă*. Iubita este închipuită ca o „icoană” a Fecioarei, iar poetul va „ispăşi” fericirea de o clipă şi îndrăzneala visului său de dragoste, prin suferinţă. De la această ambivalenţă a trăirilor, Eminescu face un pas mai departe spre dualitatea eros-thanatos, spre identitatea lor originară

(*O, mamă*): „Când voi muri iubito, la creştet să nu-mi plângi /
Din teiul sfânt şi dulce o ramură să frângi”, pentru ca în *Despărţire* fascinaţia thanatică, „setea de repaos” să fie suverană. Greu se poate întâlni o expresie mai patetic reţinută şi deopotrivă crudă a dorinţei de nimicire a propriei fiinţe.” (Mihai Eminescu, *Poezii. Antologie, tabel cronologic, prefaţă, note şi bibliografie* de Paul Dugneanu, Editura Albatros, Bucureşti, 1990)

1. “Mai poate fi citită poezia lui Eminescu, astăzi, *cu ochi străin*, adică - aşa cum ar descoperi-o un *cititor care nu sunt eu*, cel educat în spiritul cultului eminescian, ci un seamăn al meu, cititor ca şi mine, dar lipsit de prejudecăţile mele în receptare? Cine e cititorul, *mon semblable, mon frère*, căruia mă adresez, interpretând opera eminesciană? Pe cine însoţesc în descoperirea operei eminesciene? Şi - deloc lipsit de importanţă pentru propria mea istorie - cine şi în ce fel se află alături de mine, atunci când îl citesc pe acest poet esenţial pentru devenirea mea interioară?” ( Ioana Bot, *Eminescu explicat fratelui meu*, editura Art, Bucureşti, 2012 )

 Potparticipa elevi (din clasele a IX-a – a XII-a).Textele trimise nu trebuie să mai fi fost participante la vreun concurs, premiate la vreo manifestare sau publicate (inclusiv pe internet). În cazul în care nu se va respecta această condiţie, concurentul va fi eliminat din concurs şi va suporta consecinţele legii.

 Textele vor fi redactate în Times New Roman, 12, la 1 rând, cu diacritice. Nerespectarea acestei condiţii atrage eliminarea lucrării din concurs.

 Lucrările vor fi trimise până la data de 10.01.2014 (data poştei), iar rezultatele concursului vor fi anunţate pe site-ul liceului, pe adresa <http://cnmvslobozia.ro/> până pe 19.01.2014.

 Nu se percepe taxă de participare. **Se solicită participanţilor trimiterea către instituţia şcolară organizatoare a unui plic format A4 autoadresat şi timbrat corespunzător.**

 Fiecare participant poate înscrie în concurs maximum trei lucrări de proză sau/şi un eseu sau/şi între şapte şi zece poezii, tehnoredactate în trei exemplare. Nu este obligatorie participarea la cele două secţiuni. Lucrările, semnate cu un motto, vor fi expediate pe adresa:

COLEGIUL NAȚIONAL ”MIHAI VITEAZUL” SLOBOZIA, BULEVARDUL UNIRII, NR.10, JUD. IALOMIȚA, COD 920095 sau direct la instituţia organizatoare, cu menţiunea *Pentru concurs*. Creaţiile participanţilor vor fi însoţite de fişa de înscriere (conform modelului anexat) cu datele personale, închise într-un plic, purtând acelaşi motto cu cel din lucrările elevilor.

 Juriul concursului ( format din profesorii organizatori ) va acorda premii şi diplome câştigătorilor, precum şi adeverinţe de participare profesorilor coordonatori.. De asemenea, organizatorii îşi rezervă dreptul de a publica lucrările premiate în reviste de specialitate locale şi naţionale.

 Relaţii suplimentare se pot obţine la telefon: 0243236322 la adresa de e-mail loredanaalinastan@yahoo.com sau de pe site-ul CNMV SLOBOZIA <http://cnmvslobozia.ro/>

ORGANIZATORI: prof. STAN LOREDANA

 prof. ROMAN ALINA

 prof. TENDER CRISTINA

**Adresa şcolii:**

**Telefon email**

**Nr. din**

**FIŞĂ DE PARTICIPARE**

**Numele şi prenumele cadrului didactic îndrumător**

**Numele şi prenumele elevului**

**MOTTO**

**Secţiunea**

**Titlul lucrării**

**Clasa**

**Am luat cunoştinţă de prevederile regulamentului concursului,**

**Data Semnătura**